ΓΡΑΠΤΗ ΕΡΩΤΗΣΗ E-0497/01

υποβολή: Elly Plooij-van Gorsel (ELDR) προς την Επιτροπή

(22 Φεβρουαρίου 2001)

Θέμα: Αποτελεσματική διαχείριση του φάσματος ραδιοηλεκτρικών συχνοτήτων

Ο ολλανδικός νόμος για τα μέσα ενημέρωσης (άρθρο 82f) απαγορεύει σε εμπορικούς ραδιοφωνικούς σταθμούς να συμμετέχουν συγχρόνως σε περισσότερα από ένα πακέτα εμπορικών συχνοτήτων. Αυτή η απαγόρευση συγκέντρωσε προσφάτως μεγάλη δημοσιότητα λόγω του ότι σημαίνει κατ' αρχήν ότι δύο συνεργαζόμενοι ραδιοφωνικοί σταθμοί δεν μπορούν να ληφθούν και οι δύοπόψη για μια συχνότητα κατά τη διάρκεια του πλειστηριασμού για τα δικαιώματα επίγειων συχνοτήτων που θα διεξαχθεί στην Ολλανδία, το καλοκαίρι του 2001. Έτσι, ο δημοφιλής εμπορικός ραδιοφωνικός σταθμός Classic FM απειλείται να εξαφανισθεί από τον ολλανδικό ραδιοφωνικό χώρο. Ο σταθμός Classic FM ο οποίος έχει περισσότερους από ενάμιση εκατομμύριο ακροατές, αποτελεί τμήμα του εμπορικού σταθμού Sky Radio ο οποίος επίσης θα συμμετάσχει στον πλειστηριασμό των επίγειων συχνοτήτων. Δεδομένου ότι μια τέτοια απαγόρευση προσέκρουσε στις θέσεις, τόσο της ολλανδικής αρχής ανταγωνισμού, όσο και της πλειοψηφίας της Κάτω Βουλής, η οποία δεν διατύπωσε αντιρρήσεις, η κυβέρνηση αποφάσισε να επιτρέψει την συμμετοχή στον πλειστηριασμό, τόσο του σταθμού Classic FM, όσο και του Sky Radio.

1. Φρονεί άραγε η Επιτροπή ότι το άρθρο 82f του ολλανδικού νόμου για τα μέσα ενημέρωσης συμβιβάζεται με την ευρωπαϊκή νομοθεσία για τις τηλεπικοινωνίες και συγκεκριμένα με τη διάταξη σχετικά με τη διαχείριση των ραδιοφωνικών συχνοτήτων στην οδηγία που αφορά τις εξουσιοδοτήσεις για τα δίκτυα και τιςπηρεσίες ηλεκτρονικών επικοινωνιών και με την εξεταζόμενη λίαν προσεχώς τροποποίηση αυτής της οδηγίας;

2. Συμφωνεί η Επιτροπή με την άποψη ότι ο στόχος του πλειστηριασμού είναι να επιτευχθεί αποτελεσματικότερη κατανομή των πενιχρών μέσων και ότι η απαγόρευση σε δύο συνεργαζόμενους ραδιοφωνικούς σταθμούς να συμμετάσχουν και οι δύο στις συχνότητες FM δεν αποτελεί καμία εγγύηση για το ότι ο περιορισμένος χώρος θα χρησιμοποιείται όντως αποδοτικότερα;

Απάντηση του κ. Liikanen εξ ονόματος της Επιτροπής

(11 Απριλίου 2001)

1. Η οδηγία 97/13/ΕΚ του Κοινοβουλίου και του Συμβουλίου της 10ης Απριλίου 1997 σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακώνπηρεσιών (Licensing Directive) αφορά τις διαδικασίες χορήγησης γενικών και ειδικών αδειών.

Ο τίτλος της οδηγίας ήδη αναφέρεται στο γεγονός ότι οιπηρεσίες ραδιομετάδοσης στις οποίες αναφέρεται το Αξιότιμο Μέλος του Κοινοβουλίου δεν περιλαμβάνονται στο πεδίο εφαρμογής της οδηγίας, επειδή οιπηρεσίες αυτές δεν θεωρούνται τηλεπικοινωνιακής φύσεως. Στο άρθρο 1 παράγραφος 1 της οδηγίας επιβεβαιώνεται το σημείο αυτό.

Το μελλοντικό κανονιστικό πλαίσιο, όπως προτείνονταν από την Επιτροπή τον Ιούλιο του 2000, απέβλεπε στην κάλυψη όλων των δικτύων μετάδοσης ηλεκτρονικών επικοινωνιών, περιλαμβανομένων των δικτύων και τωνπηρεσιών μετάδοσης ραδιοφωνικών ή τηλεοπτικών εκπομπών. Ωστόσο, το προτεινόμενο πλαίσιο δεν καλύπτει το ζήτημα τωνπηρεσιών περιεχομένου περιλαμβανομένου και του ραδιοτηλεοπτικού περιεχομένου. Σε κάθε περίπτωση, η πρόταση της Επιτροπής βρίσκεται σήμεραπό διαπραγμάτευση στο Κοινοβούλιο και το Συμβούλιο και η αξιολόγηση των διατάξεων που αναφέρει το Αξιότιμο Μέλος του Κοινοβουλίου πρέπει να περιμένει μέχρις ότου εγκριθεί κάποιο τελικό κείμενο για όλες τις συναφείς οδηγίες.

2. Η Επιτροπή πιστεύει ότι ο περιορισμός που αφορά την εκχώρηση μόνο μιας αδείας ανά εταιρεία ραδιομεταδόσεων, όπως προβλέπεται στο άρθρο 82f της ολλανδικής νομοθεσίας για τα μέσα μαζικής επικοινωνίας μπορεί να εξυπηρετεί έναν συγκεκριμένο σκοπό, π.χ. την εξασφάλιση πλουραλισμού των μέσων.

Ωστόσο, η ίδια η διάταξη προβλέπει παρεκκλίσεις στην παράγραφο 3, ώστε να λαμβάνεταιπόψη η αποτελεσματική αξιοποίηση των ραδιοσυχνοτήτων. Η ολλανδική νομοθεσία για τα μέσα μαζικής επικοινωνίας έτσι επιτρέπει στις ολλανδικές αρχές να ενεργούν με βάση το κριτήριο της αποτελεσματικής χρήσης των ραδιοσυχνοτήτων και να χορηγούν περισσότερες από μία συχνότητες σε μία εταιρεία ραδιομεταδόσεων.